**Problema secv, descrierea soluției**

*Autor: prof. Silviu Candale*

*Colegiul Național Liviu Rebreanu Bistrița*

Odată cu citirea vom stabili dacă numărul curent este prim. Vom memora într-un tablou cu *N* elemente valorile *1* și *0*, după cum elementul corespunzător din șirul dat este neprim sau prim.

Pentru a determina rezultatul se pot folosi diverse metode. Cea optimă este metoda celor doi pointeri, prin care avem doi indici *i* și *j*, reprezentând o secvență cu capetele *i+1*, *j*. Incrementăm în mod repetat pe *j*, iar dacă numărul de elemente *1* din secvență este prea mare, îl incrementăm pe *i*.

Se pot obține punctaje parțiale pentru diversele subprobleme:

- cazul *N ≤ 1000* se poate rezolva considerând toate perechile de indici *i,j* și determinând numărul de elemente *1* din secvență cu ajutorul sumelor parțiale;

- pentru cazul *K=0* secvența rezultat este cea mai lungă secvență de elemente nule și se poate determina odată cu citirea;

- cazul *K=1* poate fi și el tratat particular.